Sergio Aguero se jdum barra mill-azzjoni għal żmien indefinit L-attakkant ta' Manchester City Sergio Aguero se jkun barra għall-Blues għal żmien li għadu mhux magħruf minħabba li sofra injury muskolari fid-draw diżappuntanti ta' 1-1 kontra West Ham nhar si-Sibt. L-aqwa skorer ta' kull żmien ta' Man City ġie sostitwit fil-mistrieħ ta' din il-partita li ntlagħbet fil-London Stadium u se jkun qed isirlu assessjar mediku matul il-jum tal-Ħadd. Jidher li l-fortuna xejn mhi qed tidħak lil Aguero hekk kif il-player internazzjonali Arġentin ta' 32 sena rritorna fl-azzjoni matul tmiem il-ġimgħa li għaddiet wara kważi erba' xhur nieqes mill-azzjoni minħabba injury f'irkopptu. Dan ifisser iktar problemi għal Man City li bħalissa għandhom ukoll lill-attakkant l-ieħor Gabriel Jesus nieqes minħabba injury. Man City jilagħbu kontra Marseille barra minn darhom fi Franza nhar it-Tlieta f'partita valida miċ-Champions League waqt li nhar is-Sibt li ġej jaffrontaw lil Sheffield United f'partita valida mill-Premier League. Aguero lagħab 65 minuta fir-ritorn tiegħu wara injury fir-rebħa minima ta' 1-0 kontra Arsenal fis-17 ta' ottubru, u skorja l-40 goal tiegħu fiċ-Champions League hekk kif huwa lagħab 68 minuta fir-rebħa ta' 3-1 li Man City kisbu kontra Porto nhar l-Erbgħa li għadda fiċ-Champions League.